**БАНК СЕКТОРИНИ МАКРОПРУДЕНЦИАЛ ТАРТИБГА СОЛИШ**

**Абдуллаев З.А.**

**Ўзбекистон Миллий унверситети**

**катта ўқитувчиси, PhD**

**Аннотация.** Ушбу тадқиқот ишида банк тизимини солиқлар воситасида тартибга солиш масаласи кўриб чиқилган. Банклар томонидан юзага келтириладиган тизимли рискни компенсация қилиш ва йўқотишларни қопланиш харажатларини давлат маблағлари ҳисобидан амалга оширмаслигини таъминлаш учун молиявий солиқларни жорий қилиш зарурлиги таҳлил қилинган.

**Калит сўзлар**: банк тизими, йирик банклар, тартибга солиш, солиқ солиш, ҚҚС, молиявий солиқлар

Солиққа тортиш тизимига нафақат “фискал” бюджет даромадларини ошириш, шу билан бирга, банклар барқарорлигини ошириш ва уларнинг юқори даражадаги рисклар боғлиқ фаолиятини тартибга солиш воситаси сифатида қараш керак. Шуни алоҳида таъкидлаш лозимки, банк тизимини барқарор фаолияти бутун иқтисодиёт учун принципиал аҳамиятга эга. Бу эса солиққа тортишда банклар барқарорлигини таъминлаш бўйича қўйилган талабларни бажаришга йўналтирилиши лозимлигини англатади. Жумладан, Базель-III талабларига асосан банкларда капиталнинг ҳимоявий «консервация «буфери» жорий этилди. Капиталнинг ҳимоявий консервация «буфери» рискка тортилган активларга нисбатан 2,5 фоизни ташкил этадиган қўшимча захирадан иборат. Контрциклик буфер тижорат банкларини циклли инқирозларга қарши захира сифатида шакллантириш белгиланган ҳамда банк левераж коэффиценти ва ликвидликни қоплаш коэффициенти (Liquidity Coverage Ratio) бўйича янги норматив талаблар киритилди.

Молиявий инқироз даврида йирик банклар активларини йўқотишлари ва муваффақиятсизликка учраши молиявий секторга зарба бўлди ва бу ўз навбатида реал иқтисодиётга зарар етказди. Натижада, тизимли муҳим молия институтларини молиявий барқарорлигини тиклаш учун давлат секторининг аралашуви катта ҳажмда амалга оширилган. Ушбу тадбирларнинг иқтисодий ва молиявий харажатларни ва бу билан боғлиқ бўлган маънавий рискни ортиши, йирик молиявий институтларни муваффақиятсизлигидан юзага келиши кутилаётган муаммоларни камайтириш ва баратараф этиш бўйича қўшимча чоралар кўриш зарурлигини билдиради. Шунга қарамасдан, йирик банклар билвосита солиқ тўловчилар суғурталаниши (давлат томонидан қўллаб-қувватланиши), ўз навбатида стратегик жиҳатдан аҳамиятли бўлмаган банкларга нисбатан арзон маблағлар жалб қилиниши, жуда катта ва мураккаб бўлмаган инқирозли ҳолатлар бўлиши мумкин. Бироқ бу уларга рақобатдаги устунликни беради ва уларнинг ҳукмдорлигини янада кучайтиради[[1]](#footnote-1).

Инқирозга жавобан банк назорати бўйича Базель қўмитаси томонидан банклар ва банк тизими барқарорлигини оширишга қаратилган ислоҳатларни амалга оширилди. Бунда тизим учун муҳим бўлган банклар учун (G-SIBs) алоҳида капитал талаблари ўрнатилди. Тавсия қилинган қўшимча капитал миқдорини сақлаб туриши ва ҳозирда асосий эътибор банклар ва банк тизимининг умумий йўқотишни ютиш қобилияти (GLAC) га қаратилган[[2]](#footnote-2).

Аксарият иқтисодчи олимларнинг фикрига кўра, бугунги кунда банклар молиявий барқарорлигини тартибга солиш бўйича амалга оширилаётган ислоҳотларда белгиланган структуравий ва норматив чоралар (фискал) солиқ солиш билан тўлдирилиши, шунингдек, тартибга солиш ва солиққа тортиш ўртасидаги мутаносиблигини таъминлашга йўналтирилиши лозим. Бу ўринда кенг эътироф этилган А. Smith томонидан ишлаб чиқилган яхши солиқ тизимини барқарор принципларидан бўлган солиқ солишнинг тенглиги ёки адолатлилиги, қулайлиги, аниқлиги ва самарадорлиги принципларидан банклар ҳамда бошқа молия муасассаларини тартибга солиш ва солиққа тортишни мутаносиблигини таъминлаш учун қўлланиши тавсия этилиб, бунда тартибга солиш ва солиқлар бир-бирининг ўрнини босувчи бўлиши мумкинлиги таъкидланади.

Банкларни солиққа тортишга макропруденциал тартибга солиш сифатида қараб, молиявий тизим учун банклар томонидан юзага келтириладиган тизимли рискни компенсация қилиш ва йўқотишларни қопланиш харажатларини давлат маблағлари ҳисобидан амалга оширмаслигини таъминлаш учун солиқларни жорий қилиш зарурлиги таъкидланган. Амалдаги солиқ тизимида қарзлар бўйича фоизларга солиқ чегирмаларини қўлланилишини бекор қилиниши, чунки бизнесни солиққа тортишнинг амалдаги бу қоидалар қарз мажбуриятларини ортиқча берилишини ва қарзни ўз капиталидан устун қўйилишини рағбатлантиради, бу банкларни янада хавфсизлигини таъминлаш учун қўшимча капитални ошириш бўйича тартибга солиш талабларига зид келади. Шунингдек, банк йиғимини Базель-III тавсия этган ликвидликни қоплаш коэффициенти билан биргалиқда, икки маротаба солиққа тортиш хавфини келтириб чиқаришини ҳамда молиявий трансакцияларга солиқ (МТС) иқтисодий самарасиз бўлиб, бозор таклифи ва ликвидлигини пасайишига ҳамда истеъмолчилар учун капитал қийматини ошишига ва ўзгарувчанлилига олиб келади. Молиявий хизматларни ҚҚС тўлашдан озод бўлишини бекор қилиниши молиявий хизматлар самарадорлигини ошириши мумкин. Буюк британиядаги банк йиғимлари дастлаб банкларни қисқа муддатли улгуржи молиялаштиришга тўсқинлик қилиш мақсади учун жорий қилинган бўлсада, бироқ кўпроқ Базель-III талаб қилган ликвидликни қоплаш коэффициенти (LCR) ва соф барқарор молиялаш коэффициенти (NSFR) ва даромадни ошириш мақсадларида фойдаланилган.

Солиқлар фискал функциясидан ташқари иқтисодиётни тартибга солиш, рағбатлантириш ва даромадларни бошқариш воситаси функцияларига эга, солиқнинг бу функциялари уни иқтисодиётни тартибга солиш ва иқтисодий барқарор ўсишни таъминлаш воситаси сифатида фойдаланиш заруриятидан келиб чиқади. Молиявий инқироз даврида, ҳақиқатдан тизимли рискка нисбатан тартибга солиш ва назорат қилишдаги мавжуд камчиликлар ва натижада давлат молиясига кучли таъсири, молиявий секторни солиқлар воситасида тартибга солишга бўлган катта қизиқишга сабаб бўлди. Ривожланган мамлакатларда инқироз билан боғлиқ молиявий сектордаги йўқотишларни компенсация қилиш учун қуйидаги асосий иккита чораларни қўлланилган:

✓ молиявий муассасаларни муайян турдаги мажбуриятларидан келиб чиқиб ундириладиган йиғимларни жорий қилиниши (хусусан, АҚШ, Швеция ва Германия);

✓ молиявий секторда тўланадиган бонусларга қўшимча солиқ солиш (хусусан, Буюкбритания, Италия, Франция).

Молиявий глобал инқироз юқори тизимли банк риски юзага келтирадиган ташқи омилларни бартараф қилишда солиқлар воситасида тартибга солиш билан боғлиқ мавжуд муаммоларни кўрсатиб берди. Ушбу ташқи таъсирларни бартараф этишда бир қатор мамлакатлардаги банклар фаолиятини солиқлар орқали тартибга солиниши ўрганилган ва самарали ва адолатли тартибга солишга эришиш учун банкларга қандай солиқ солиниши лозимлиги таҳлил қилинган. Шуни алоҳида таъкидлаш жоизки, ишлаб чиқилган ва кенг муҳокама қилинаётган инқирозга қарши курашиши мумкин бўлган солиқ чораларида амалиётга татбиқ этиш бўйича таклифларни яхлит концепциясини эмас, балки солиқларнинг алоҳида элементларини чуқур ўрганиш билан молиявий секторни қўшимча солиққа тортиш ғояларини акс эттиради, бу уларни жорий этишга ёки жорий этмасликка асосланган тавсиялар беришга имкон бермайди. Шунингдек, бундай солиқлардан олинадиган даромад тушумлари орқали жалб қилган пул маблағларини ҳимоя қилиш қилиш мақсадлари учун, жумладан депозитлар бўйича кафолат жамғармаларини тузиш, шунингдек, банк ва бошқа молия муасассаларини умумий солиққа тортиш ёки ундириладиган банк йиғимлари ҳисобига молиялаштирилиб келинган банк назорат органларини молиялаштиришга сарфланиши мумкинлигига эътибор қаратилган.

Амалдаги солиқ тизимида қарзлар бўйича фоизларга солиқ чегирмаларини қўлланилишини бекор қилиниши ёки чегирмалар бўйича чекловларни (мамлакатларда фоиз

бўйича имтиёзларни чеклаш қоидалари ёки “Капиталлашувни етишмаслигига қарши қоидалар”) ўрнатилиши ва солиққа тортиш самарадорлигини ошириш ва номутаносибликларни камайтириш мақсадида банкларни молиявий хизматларини ҚҚС тўлашдан озод қилиниши бекор қилиниши ва асосий фаолият билан боғлиқ бўлмаган банк маҳсулотларига ва пулли хизматларга умумий тартибда ҚҚС қўлланиши тавсия этилади. Шу билан бирга, банк секторини солиққа тортишда мақсадларда солиққа тортиш банк секторидаги тизимли рискларни пасайтириш мақсадлари учун қўлланиладиган муҳим восита ҳисобланиши, иккинчидан, бу даромад манбаси бўлиб, банклар солиқ тўловчи сифатида давлат бюджетига адолатли ва сезиларли даражада хисса қўшиши ва ўз навбатида, банкларнинг молиявий муаммоларини ечимида молиялаштириш манбаси бўлиши мумкинлигини кўрсатиб ўтамиз. Молиявий солиқлар банк йиғими, шу билан бирга қисқа муддатли молиявий операцияларга ва молиявий фаолиятга солиқлар глобал молиявий инқироздан кейинги кенг масштабдаги иқтисодий пасайишни олдини олиш учун солиқ имтиёзларини яратишда ва уларни қутқариш учун зарур бўлган маблағларни иқтисод қилинишида эҳтимол муҳим бўлган солиқлар деб ҳисобланиши мумкин. Банк йиғими ва МФС самарадорлигини оширишга, солиқларни тўланиши билан боғлиқ рискларни пасайтиришда, икки ёқлама солиқ солишни олдини олиш учун тегишли тадбирларни эҳтиёткорлик билан амалга ошириш талаб этилади.

Шуни таъкидлаш лозимки, банк секторига нисбатан тартибга солиш ва солиқ сиёсати сезиларли даражада бир-биридан мустақил равишда шаклланган бўлиб, буни турли мамлакатларда турлича солиқ тизимини мавжудлиги билан изоҳлаш мумкин. Шу сабабдан, ҳам банк секторини барқарорлик кўрсаткичларини ўсишини ва инвестицион фаолиятини кенгайишини таъминлаш ҳам банклар учун умумий юк нуқтаи назаридан солиқлар воситасида тартибга солишда янада яхлит бир ёндашувни ишлаб чиқиш лозим.

**Фойдаланган адабиётлар**

1. Chaudhry S. M., Mullineuxb А., Agarwal N., 2015. Balancing the regulation and taxation of banking. International Review of Financial Analysis 42 (2015) 38–52.
2. Mullineux, A. W. (2014). Banking for the public good. International Review of Financial Analysis, 36, 87–94.
1. Chaudhry S. M., Mullineuxb А., Agarwal N., 2015. Balancing the regulation and taxation of banking. International

Review of Financial Analysis 42 (2015) 38–52. [↑](#footnote-ref-1)
2. Mullineux, A. W. (2014). Banking for the public good. International Review of Financial Analysis, 36, 87–94. [↑](#footnote-ref-2)